[{"text_idx": "#000001", "text": "Nous quittons Kors\u00f8r pour une e\u0301tape de 70 kilome\u0300tres qui nous conduit a\u0300 Assentorp, notre dernie\u0300re e\u0301tape avant Copenhague."}, {"text_idx": "#000002", "text": "Ni forlasas Kors\u00f8r por 70-kilometra etapo, kiu kondukas nin al Assentorp, nia lasta etapo antau\u0306 Kopenhago."}, {"text_idx": "#000003", "text": "La vetero estas agrabla, suna sed ne tro varma. Dolc\u0302a vento blovas."}, {"text_idx": "#000004", "text": "La hodiau\u0306a itinero estas diversa. Kamparo, belaj arbaroj, kaj kelkaj biciklaj vojoj kiuj kuras apud c\u0302efaj vojoj."}, {"text_idx": "#000005", "text": "La unuaj kilometroj ni kredas je s\u0302ang\u0302o de pejzag\u0302o, oni ne plu vidas tiujn grandajn kampojn de cerealoj, kiuj etendig\u0302as sur surfacoj kiuj s\u0302ajnas senfinaj. Ni ankau\u0306 vidas malpli da flavaj tonoj kaj pli da verdaj. Ni transiras kelkajn kampojn da betoj. Tiajn ni ne vidis g\u0302is nun."}, {"text_idx": "#000006", "text": "Fine de la tago, tamen, ni revenas al pli konataj pejzag\u0302oj : tritiko, hordeo, kolzo, kelkaj arboj meze de la kampoj, sur la supro de la montetoj, la linio de la arbaro malproksime kaj kelkaj lagoj."}, {"text_idx": "#000008", "text": "La unua estas, denove, la sukceso de la Tour de France en Danio. Niaj unuaj kilometroj estas sur malgranda vojo, kiun la kuristoj evidente prenis. C\u0302iuj skribis siajn kurag\u0302igojn sur la asfalto au\u0306 starigis ornamitajn biciklojn flanke de la vojo. Sinjorino, kiun ni renkontas, vidas la francan flagon starigitan sur la biciklo de Ve\u0301ronique, kaj deziras al ni \"God Tour\"."}, {"text_idx": "#000009", "text": "Krome ni transiris survoje la Akademion de Sor\u00f8. G\u0302i estis fondita en 1586 de reg\u0302o Frederiko la 2-a por ke infanoj de la nobelaro kaj de la ric\u0302aj klasoj povis dau\u0306rigi siajn studojn en Danio prefere ol en Francio. Oni tie instruis la latinan, la grekan kaj la hebrean, matematikon, skermadon kaj, pli neatendite, palmludon. G\u0302i estis detruita en 1813 per fajro. Grandioza novklasika konstruaj\u0302o tiam estis rekonstruita. La lernejo tiel revivig\u0302is en la 19-a jarcento kaj dau\u0306re funkcias hodiau\u0306."}, {"text_idx": "#000010", "text": "Pli ol la historio de la institucio, pri kiu ni malmulte zorgas, estas la loko, c\u0302e la rando de la lago, kiun ni s\u0302atas kaj, ec\u0302 pli, la apuda preg\u0302ejo kaj la tre bela tombejo, kiu c\u0302irkau\u0306as g\u0302in..."}, {"text_idx": "#000011", "text": "Vere, la danaj mortintoj estas bons\u0302ancaj, ili vivas en agrablaj tombejoj !"}]